ပွက်စိပ် တစ်တောင် ရေသုံးတောင်၊ ပွက်စိပ် သုံးတောင် ရေကိုးတောင်

ပွက်စိပ် တစ်တောင် ရေသုံးတောင်၊ ပွက်စိပ် သုံးတောင် ရေကိုးထောင် သည် မြန်မာဆိုရိုးစကား ဖြစ်သည်။

အဓိပ္ပာယ်

“ပွက်စိပ် တစ်တောင် ရေသုံးတောင်၊ ပွက်စိပ် သုံးတောင် ရေကိုးတောင်” ဆိုသည်မှာ ရေမျက်နှာပြင်ပေါ်တွင် ဖြစ်ပေါ်နေသော ရေပွက်၏ အရွယ်အစားကို ကြည့်ခြင်းဖြင့် ရေအနက်ကို ခန့်မှန်းနိုင်ကြောင်း ဖော်ပြသော ဆိုရိုးစကားဖြစ်သည်။ ရေပွက်၏ အချင်းသည် တစ်တောင်အကျယ်ရှိပါက ရေအနက်သည် သုံးတောင်ခန့်ရှိပြီး ရေပွက်၏ အချင်းသည် သုံးတောင်အကျယ်ရှိပါက ရေအနက်သည် ကိုးတောင်ခန့်ရှိသည်ဟု ဆိုလိုသည်။ ဤဆိုရိုးစကားသည် ရှေးခေတ် လှေသမားများ၊ တက်သမားများ ရေကြောင်းသွားလာရာတွင် အသုံးပြုခဲ့သော အတွေ့အကြုံနှင့် ဗဟုသုတကို ထင်ဟပ်စေသည်။ ရေ၏ အတိမ်အနက်ကို တိုင်းတာရန် ခေတ်မီကိရိယာများ မရှိသေးသော အချိန်က ရေပွက်ကို ကြည့်၍ ရေအနက်ကို ခန့်မှန်းခဲ့ကြသည်။ ရေစီးသန်သော နေရာများတွင် ရေအောက်ရှိ အရာဝတ္ထုများနှင့် ရေစီးတိုက်ခတ်မှုကြောင့် ရေပွက်များ ဖြစ်ပေါ်လာပြီး ထိုရေပွက်၏ အရွယ်အစားသည် ရေအနက်နှင့် ဆက်စပ်နေကြောင်းကို လေ့လာတွေ့ရှိခဲ့ခြင်းဖြစ်သည်။

ကိုးကားချက်များ

   "လှေသမား တက်သမားသည် စည်းတိမ်၊ သောင်တိမ်ကြောင့်ဖြစ်ပေါ်လာသော ပွက်ကို အဝေးအလှမ်းမှနေ၍ ကြည့်ပြီး ရေအတိမ်အနက်ကို ချင့်တွက်သည်။ ပွက်စိပ် တစ်တောင် ရေသုံးတောင်၊ ပွက်စိပ် သုံးတောင်ရေကိုးတောင် ဟူ၍ ဖြစ်သည်။" [၁၃၃၄] ငွေတာရီ၊ ၁၄၂။ ၅၃။ ပွက်= ရေအောက်တွင်ရှိသောသောင်၊ ကျောက်ဆောင်၊ လှေပျက် စသည် တစ်ခုခုနှင့် ရေစီး အဟုန်တို့ တိုးမိတိုက်မိရာမှ ရေမျက်နှာပြင်ထက်၌ မကြာခဏ ဖြစ်ပေါ်လာသည့် အဝန်းအဝိုင်း။ ရေပွက်။

ကိုးကား

Category:မြန်မာဆိုရိုးစကားများ